New Balance á Íslandi kynnir 6 . Víðavangshlauparöð Framfara . Hlaupin eru fjögur og með sama sniði og undanfarin ár , hefjast kl. 11:00 á laugardagsmorgnum í september , október og nóvember . Um tvær vegalengdir er að ræða , " stutt " og " langt " hlaup , og hefst styttra hlaupið á undan . Stutta hlaupið er yfirleitt um 700 - 800m og það langa um 4 km . Öll hlaup nema eitt er unnt að hlaupa á gaddaskóm . Keppnisgjald er 500 kr en ókeypis fyrir börn undir 12 ára aldri . Eftirfarandi eru staðsetningar og dagsetningar : 26. sep : ÍSÍ í Laugardal 17. okt : Draugaklettar í Elliðaárdal 31. okt : Nesstofa á Seltjarnarnesi Stigakeppni er í flokkum karla og kvenna og veitt eru verðlaun fyrir fyrstu þrjá einstaklinga í stigakeppninni að hlaupunum loknum . Heimilt er að taka þátt í báðum hlaupum á sama degi , þá gildir betri árangur hvers hlaupara til stiga . Nánari lýsingar á hlaupaleiðum og kort . ÍSÍ - Kort . Hringurinn er nokkuð tæknilegur en ekki mjög hæðóttur , með skurðum og kröppum beygjum . Hlaupinn er 1 hringur í stutta hlaupinu en 5 í því langa . Bílastæði eru við ÍSÍ eða Laugardalshöll . Draugaklettar í Elliðaárdal - Kort . Hlaupaleiðin liggur um skóglendi á malarstígum norðan við Hólahverfi , sunnan við Elliðaárstíflu . Hlaupinn er einn lítill hringur í stutta hlaupinu en einn stór og tveir litlir í því langa . Svæðið er hæðótt og ein löng brekka í langa hlaupinu . Annars rúllandi undirlag á möl . Brautin telst ekki gaddaskóafær nema í snjó . Bílastæði eru við Vatnsveituveg . Nesstofa á Seltjarnarnesi - Kort . Brautin er mikið til flöt með stuttum tæknilegum köflum , á grasi og möl . Hægt er að hlaupa á gaddaskóm . Hlaupinn er einn hringur í stutta hlaupinu en 5 í því langa . Bílastæði eru við Nesstofu , Neströð , Seltjarnarnesi . Borgarspítali - Kort . Túnið liggur fyrir neðan spítalann . Brautin er tæknileg , hæðótt og á köflum mýrlend . Hlaupinn er 1 hringur í stutta hlaupinu en 5 í því langa . Bílastæði eru við spítalann .